ये आंकड़े 2005-06 से 2015-16 तक के हैं। हालांकि इस दौरान गरीबी की दर में गिरावट आयी है किंतु यह अभी भी 28 प्रतिशत है। विशेषज्ञों का कहना है कि उन लोगों का आकलन किया जाना चाहिए जो गरीबी की रेखा के निकट हैं और उनकी संख्या 8 से 10 तक हो सकती है। यह इस अवधि में राजनीतिक नेतृत्व की कमी को दर्शाता है क्योंकि इस मामले में भारत जैसे देश का निष्पादन अच्छा होना चाहिए था। भारत में 70 के दशक से गरीबी उन्मूलन कार्यक्रम चलाए जा रहे हैं किंतु ग्रामीण क्षेत्रों में गरीब लोग अभी भी गरीबी से जूझ रहे हैं। गरीबी उन्मूलन एक चुनौती भरा कार्य है किंतु संयुक्त राष्ट्र विकास कार्यक्रम के प्रशासक अचीम स्टीनर के अनुसार यह असंभव नहीं है।